Super High Me (2007)    Et kindlaks teha, millist mõju tegelikult kanep inimorganismile avaldab, teeb stand-up koomik Doug Benson katse, kus ta on 30 päeva ilma kanepi suitsetamiseta ja pärast seda sama pikka aega kivis. Peale selle, et tegemist on lõbusa looga mehest, kes ennast täiesti pilve tõmbab, arutatakse palju meditsiinilise kanepi kasutuse üle.      Põhimõtteliselt ei suudetud antud filmiga mitte midagi tõestada, eriti juba sellepärast, et Doug on niikuinii pilves enamus päevadest (kui 30 päeva läbi sai, ei olnud mehel kanepist absoluutselt kopp ees, tegi rahulikult edasi). Tüüp oli  kogu selle asjaga ikka harjunud elama, sest testi tulemused olid ka paremad kui ilma kanepita. Tervet eksperimenti oleks pidanud tegema inimesega, kes varem pole kanepit suitsetanud - siis oleks näinud muutusi kõige paremini. Filmis on naljakaid kohti, kuid puudub originaalsus ning ega ei saa teada midagi uut ja huvitavat. Filmitegijad ei teadnud alguses, mis sorti asja teha, nii et lõpuks pandi kokku poliitiline pool, Benson'i seiklused ja stand-up show. Päris palju on filmi topitud kohti, kus Doug veedab  aega enda koomikutest sõpradega - see ei anna filmile mitte mingusuguseid lisaväärtusi.    Hinnang: 5/10    Posted by: Bruno